CELEX: 62019CN0279
Language: mt
Date: 2019-04-03 00:00:00
Title: Kawża C-279/19: Talba għal deċiżjoni preliminari mressqa mill-Court of Appeal (ir-Renju Unit) fit-3 ta’ April 2019 — The Commissioners for Her Majesty’s Revenue and Customs vs WR

8.7.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 230/21
            
         
      Talba għal deċiżjoni preliminari mressqa mill-Court of Appeal (ir-Renju Unit) fit-3 ta’ April 2019 — The Commissioners for Her Majesty’s Revenue and Customs vs WR
      (Kawża C-279/19)
      (2019/C 230/25)
      Lingwa tal-kawża: l-Ingliż
      
         Qorti tar-rinviju
      
      Court of Appeal (il-Qorti tal-appell, ir-Renju Unit)
      
         Partijiet fil-kawża prinċipali
      
      
         Appellanti: The Commissioners for Her Majesty’s Revenue and Customs
      
         Parti oħra fil-proċedura: WR
      
         Domandi preliminari
      
      
                  1.
               
               
                  Persuna (iktar ’il quddiem “P”) li jkollha l-pussess fiżiku ta’ prodotti suġġetti għad-dazju tas-sisa f’punt meta d-dazju tas-sisa jsir imponibbli fuq dawn il-prodotti fl-Istat Membru B hija responsabbli għal dan id-dazju tas-sisa skont l-Artikolu 33(3) tad-Direttiva 2008/118/KE (1) f’ċirkustanzi fejn din il-persuna:
                  
                              a)
                           
                           
                              ma kellha ebda interess legali jew ta’ benefiċċju fil-prodotti suġġetti għad-dazju tas-sisa;
                           
                        
                              b)
                           
                           
                              kienet qiegħda tittrasporta l-prodotti suġġetti għad-dazju tas-sisa, bi ħlas, f’isem ħadd ieħor bejn Stat Membru A u Stat Membru B; u
                           
                        
                              c)
                           
                           
                              kienet taf li l-prodotti fil-pussess tagħha kienu prodotti suġġetti għad-dazju tas-sisa iżda ma kinitx taf u ma kellhiex raġuni għal xiex tissuspetta li d-dazju tas-sisa sar imponibbli fuq il-prodotti fl-Istat Membru B fiż-żmien li dan id-dazju tas-sisa sar hekk imponibbli jew qabel?
                           
                        
            
                  2.
               
               
                  Ir-risposta għall-ewwel domanda tkun differenti jekk P ma kinitx taf li l-prodotti fil-pussess tagħha kienu prodotti suġġetti għad-dazju tas-sisa?
               
            
         (1)  Direttiva tal-Kunsill 2008/118/KE tas-16 ta’ Diċembru 2008 dwar l-arranġamenti ġenerali għad-dazju tas-sisa u li jħassar id-Direttiva 92/12/KEE (ĠU 2009, L 9, p. 12).